CELEX: 62008CN0395
Language: fi
Date: 2008-09-12 00:00:00
Title: Asia C-395/08: Ennakkoratkaisupyyntö, jonka Corte d'appello di Roma (Italia) on esittänyt 12.9.2008 — Istituto nazionale della previdenza sociale (INPS) v. Tiziana Bruno e Massimo Pettini

20.12.2008   
            
            
               FI
            
            
               Euroopan unionin virallinen lehti
            
            
               C 327/8
            
         Ennakkoratkaisupyyntö, jonka Corte d'appello di Roma (Italia) on esittänyt 12.9.2008 — Istituto nazionale della previdenza sociale (INPS) v. Tiziana Bruno e Massimo Pettini
   (Asia C-395/08)
   (2008/C 327/13)
   Oikeudenkäyntikieli: italia
   Ennakkoratkaisua pyytänyt tuomioistuin
   Corte d'appello di Roma
   Pääasian asianosaiset
   
      Valittaja: Istituto nazionale della previdenza sociale (INPS)
   
      Vastapuolet: Tiziana Bruno e Massimo Pettini
   Ennakkoratkaisukysymykset
   
               1)
            
            
               Onko Italian lainsäädäntö (lain 638/83 7 §:n 1 momentti), jonka mukaan ajanjaksoja, joiden kuluessa vertikaalisessa osa-aikatyössä ei työskennellä, ei oteta huomioon työskentelykausina eläkeoikeuden saamisen kannalta, direktiivin 97/81/EY (1) ja erityisesti sen (liitteessä olevassa) 4 lausekkeessa tarkoitetun syrjimättömyyden periaatteen mukainen?
            
         
               2)
            
            
               Onko edellä mainittu kansallinen lainsäädäntö direktiivin ja erityisesti sen (liitteessä olevan) 1 lausekkeen mukainen, jossa määrätään, että jäsenvaltioiden lainsäädännön on helpotettava osa-aikatyön kehittämistä, sen (liitteessä olevan) 4 lausekkeen mukainen ja sen (liitteessä olevan) 5 lausekkeen mukainen, jossa määrätään, että jäsenvaltioiden olisi poistettava oikeudelliset esteet, jotka rajoittavat mahdollisuuksia osa-aikatyöhön, kun on selvää, että se, että eläkkeen osalta ei oteta huomioon viikkoja, jolloin ei työskennellä, muodostaa merkittävän esteen vertikaalisen osa-aikatyön valitsemiselle?
            
         
               3)
            
            
               Voidaanko (liitteessä olevassa) 4 lausekkeessa tarkoitettu syrjimättömyyden periaate ulottaa koskemaan myös osa-aikatyön eri lajeja, kun otetaan huomioon, että kansallisen lainsäädännön mukaan horisontaalisessa osa-aikatyössä, jossa kalenterivuonna työskenneltyjen tuntien, joista on maksettu palkkaa, kokonaismäärä on yhtä suuri, kaikki kalenterivuoden viikot otetaan huomioon, toisin kuin vertikaalisessa osa-aikatyössä?
            
         
      (1)  Euroopan teollisuuden ja työnantajain keskusjärjestön (UNICE), julkisten yritysten Euroopan keskuksen (CEEP) ja Euroopan ammatillisen yhteisjärjestön (EAY) tekemästä osa-aikatyötä koskevasta puitesopimuksesta — Liite: Osa-aikatyötä koskeva puitesopimus 15.12.1997 annettu neuvoston direktiivi 97/81/EY (EYVL 1998, L 14, s. 9).